techiaith/cofnodycynulliad_en-cy huggingface dataset:
English: Deputy Presiding Officer, I'm most grateful for your indulgence, and can I also broadly welcome the Minister's statement, particularly the way she's listened on the Sandford principle, and the more nuanced approach I think that we have heard compared to previous statements? Something that's not been mentioned this afternoon - and here I do think we need greater ambition, and we need to push the national parks in the areas of outstanding natural beauty - and that's around equality of access. These are wonderful environments. They belong to us all. We all pay for them in one way or another, and I do think there should be much greater access from groups that traditionally find that difficult. This can also link, I think, into the general management of land post Brexit, when we will be attaching whatever support we give to those that manage land more directly to public goods, and it does seem to me that these areas of public policy could come together quite elegantly.
Welsh: Dirprwy Lywydd, rwy'n ddiolchgar ichi am eich goddefgarwch, ac a gaf innau hefyd groesawu'n fras ddatganiad y Gweinidog, yn enwedig y modd y mae hi wedi gwrando o ran egwyddor Sandford, a'r ymagwedd fwy cynnil rwy'n credu na'r hyn yr ydym wedi ei chlywed mewn datganiadau blaenorol? Rhywbeth nad yw wedi ei grybwyll y prynhawn yma - ac yn y fan hon rwyf i o'r farn bod angen mwy o uchelgais arnom ni, ac mae angen inni wthio'r parciau cenedlaethol yn yr ardaloedd o harddwch naturiol eithriadol - ac mae hynny'n ymwneud â chydraddoldeb mynediad. Mae'r rhain yn amgylcheddau gwych. Maen nhw'n perthyn i ni i gyd. Rydym ni i gyd yn talu amdanyn nhw mewn un ffordd neu ei gilydd, ac rwyf yn credu y dylai fod llawer mwy o fynediad ar gyfer grwpiau sydd yn draddodiadol yn cael hynny'n beth anodd. Gall hyn gysylltu hefyd, rwy'n credu, â rheolaeth gyffredinol tir wedi Brexit, pan fyddwn ni'n cysylltu pa bynnag gefnogaeth a roddwn i'r rhai sy'n rheoli tir yn fwy uniongyrchol â daioni cyhoeddus, ac mae hi'n ymddangos i mi y gallai'r meysydd hyn o bolisi cyhoeddus ddod at ei gilydd yn daclus dros ben.
English: Thank you very much, Minister. Thank you.
Welsh: Diolch yn fawr iawn, Gweinidog. Diolch ichi.
English: Item 4 on our agenda is a statement by the Cabinet Secretary for Health and Social Services on the update on the UK inquiry on infected blood. I call on the Cabinet Secretary for Health and Social Services, Vaughan Gething.
Welsh: Eitem 4 ar yr agenda ein yw datganiad gan Ysgrifennydd y Cabinet dros Iechyd a Gwasanaethau Cymdeithasol ar y diweddariad ar ymchwiliad y DU ar waed heintiedig. Rwy'n galw ar Ysgrifennydd y Cabinet dros Iechyd a Gwasanaethau Cymdeithasol, Vaughan Gething.
English: Thank you for the comments and the two particular areas of questions. With regard to the Cardiff haemophilia centre and its practice, I reiterate what I said to both Angela Burns and Rhun ap Iorwerth: that any records and information that NHS Wales holds will be made available to the inquiry. There's no attempt to try and hide away from any of this, and it must be for the inquiry and individual stakeholders who will give their evidence to place that in front of the inquiry, and for the inquiry then to reach conclusions. On the point about undiagnosed victims, given the length of time that would've elapsed from potential exposure, I would expect that it would be fairly unusual for people not to be symptomatic at this point and not to be diagnosed. You can't necessarily avoid the prospect, but given that we're talking about a specific community of people who will have had blood products, I would expect that people would be aware. If others do come forward, then we'll know, but there isn't a particular programme at this point to try and run through and look for undiagnosed victims. That's not a matter I've discussed with Mr Justice Langstaff. I actually think that, given what we know has happened and the number of people affected, we have a significant job of work to do already, and any lessons from this inquiry would equally apply to anyone who comes forward at a later date who may have been affected but undiagnosed from the scandal that took place in the 1970s and the 1980s.
Welsh: Diolch am y sylwadau a'r ddau faes penodol o gwestiynau. O ran canolfan hemoffilia Caerdydd a'i hymarfer, ailadroddaf yr hyn a ddywedais wrth Angela Burns a Rhun ap Iorwerth: y bydd unrhyw gofnodion neu wybodaeth y mae GIG Cymru yn eu cadw ar gael i'r ymchwiliad. Does dim ymgais i geisio cuddio oddi wrth hyn o gwbl, a rhaid i'r ymchwiliad a'r rhanddeiliaid unigol a fydd yn rhoi eu tystiolaeth roi hynny o flaen yr ymchwiliad, ac yna rhaid i'r ymchwiliad ffurfio casgliadau. O ran y pwynt am ddioddefwyr heb gael diagnosis, ac ystyried faint o amser y byddai wedi mynd heibio ers y posibilrwydd iddynt ddod i gysylltiad â hyn, byddwn yn disgwyl y byddai'n weddol anarferol i bobl fod heb symptomau ar hyn o bryd a heb gael diagnosis. Allwch chi ddim osgoi'r posibilrwydd o reidrwydd, ond o gofio ein bod yn sôn am gymuned benodol o bobl a fydd wedi cael cynhyrchion gwaed, byddwn yn disgwyl y byddai pobl yn ymwybodol. Os daw pobl eraill ymlaen, byddwn yn gwybod, ond does dim rhaglen benodol ar hyn o bryd i geisio mynd drwy hynny a chwilio am ddioddefwyr sydd heb gael diagnosis. Nid yw hynny'n fater yr wyf wedi'i drafod gyda Mr Ustus Langstaff. A dweud y gwir, rwy'n meddwl, o ystyried yr hyn yr ydym yn gwybod ei fod wedi digwydd a nifer y bobl y mae wedi effeithio arnynt, mae gennym lawer o waith i'w wneud eisoes, a byddai unrhyw wersi o'r ymchwiliad hwn yr un mor berthnasol i unrhyw un sy'n dod ymlaen yn ddiweddarach y gallai fod y sgandal a ddigwyddodd yn yr 1970au a'r 1980au wedi effeithio arnynt ond heb iddynt gael diagnosis.
English: Item 5 on our agenda this afternoon is a debate on the general principles of the Law Derived from the European Union (Wales) Bill. I call on the Cabinet Secretary for Finance to move the motion - Mark Drakeford.
Welsh: Eitem 5 ar ein hagenda y prynhawn yma yw dadl ar egwyddorion cyffredinol y Bil Cyfraith sy'n Deillio o'r Undeb Ewropeaidd (Cymru). Galwaf ar yr Ysgrifennydd y Cabinet dros Gyllid i gynnig y cynnig - Mark Drakeford.
English: Thank you very much, Deputy Presiding Officer. I would like to start this debate on the general principles of the Law Derived from the European Union (Wales) Bill by acknowledging the significant challenge facing Assembly Members in trying to tackle such a complex piece of proposed legislation in such a brief period of time.
Welsh: Diolch yn fawr, Dirprwy Lywydd. Hoffwn i agor y drafodaeth hon ar egwyddorion cyffredinol y Bil Cyfraith sy'n Deillio o'r Undeb Ewropeaidd (Cymru) drwy gydnabod yr her sylweddol a oedd yn wynebu Aelodau'r Cynulliad wrth geisio mynd i'r afael â darn mor gymhleth o ddeddfwriaeth arfaethedig mewn cyfnod mor fyr o amser.
English: Can I begin, against that background, Dirprwy Lywydd, by paying tribute to the work of both Assembly committees who have had a chance to undertake some consideration of the Bill? I was very grateful to David Rees, the Chair of the External Affairs and Additional Legislation Committee and its Members for being willing to explore a series of very important issues in the Bill on the basis of the draft Bill that was published. I think that consideration will assist Members this afternoon, and I was very glad of the opportunity to discuss it with them. Could I say, Dirprwy Lywydd, that I think this Assembly has been remarkably well served by the Constitutional and Legislative Affairs Committee in relation to this Bill? Not only did it undertake a detailed set of scrutiny yesterday, but it has managed to produce a report for the benefit of Members fewer than 24 hours after those hearings took place. I'm asked in that report to respond on three matters in particular during this Stage 1 debate. I'm very happy to try to do that. There are a number of other recommendations. With officials and with Cabinet colleagues, I will be looking at those recommendations very rapidly. I will write to the Chair of that committee setting out the Government's response.
Welsh: A gaf i ddechrau, yn erbyn y cefndir hwnnw, Dirprwy Lywydd, drwy dalu teyrnged i waith y ddau bwyllgor Cynulliad sydd wedi cael cyfle i ystyried rhywfaint ar y Bil? Roeddwn i'n ddiolchgar iawn i David Rees, Cadeirydd y Pwyllgor Materion Allanol a Deddfwriaeth Ychwanegol ac Aelodau'r pwyllgor hwnnw am fod yn barod i roi sylw i gyfres o faterion pwysig iawn yn y Bil ar sail y Bil drafft a gyhoeddwyd. Rwy'n credu y bydd yr ystyriaeth honno yn helpu'r Aelodau y prynhawn yma, ac roeddwn i'n falch iawn o'r cyfle i'w drafod gyda nhw. A gaf i ddweud, Dirprwy Lywydd, fy mod i'n credu bod y Cynulliad hwn wedi elwa'n fawr ar wasanaeth y Pwyllgor Materion Cyfansoddiadol a Deddfwriaethol mewn cysylltiad â'r Bil hwn? Llwyddodd i ymgymryd â chyfres o sesiynau craffu manwl ddoe, ond yn fwy na hynny mae wedi llwyddo i gynhyrchu adroddiad er budd Aelodau lai na 24 awr ar ôl cynnal y gwrandawiadau hynny. Gofynnir imi yn yr adroddiad hwnnw i ymateb i dri mater yn benodol yn ystod y ddadl hon yng Nghyfnod 1. Rwy'n hapus iawn i geisio gwneud hynny. Ceir nifer o argymhellion eraill. Gyda swyddogion a chydweithwyr yn y Cabinet, byddaf yn edrych ar yr argymhellion hynny gyda chryn frys. Byddaf yn ysgrifennu at Gadeirydd y Pwyllgor hwnnw gan nodi ymateb y Llywodraeth.
English: Yes, I'll give your voice a rest; it's a medical intervention. But referring to recommendation 3 of the excellent CLAC report, can I ask you to follow the wording in that recommendation 3, and ask you to justify, during this debate, why primary legislation cannot be used to deliver regulatory alignment on a case-by-case basis, instead of the subordinate legislation currently envisaged under this section 11?
Welsh: Ie, fe roddaf saib i'ch llais; ymyriad meddygol yw hwn. Ond wrth gyfeirio at argymhelliad 3 o adroddiad ardderchog y Pwyllgor Materion Cyfansoddiadol a Deddfwriaethol, a gaf i ofyn i chi ddilyn y geiriad yn argymhelliad 3, a gofyn i chi gyfiawnhau, yn ystod y ddadl hon, pam na ellir defnyddio deddfwriaeth sylfaenol i gyflawni cyfochri rheoleiddiol ar sail achos wrth achos, yn hytrach na'r is-ddeddfwriaeth a ragwelir ar hyn o bryd o dan yr adran 11 hon?
English: Presiding Officer, there is no emergency, there is no need for this Bill, and it's the opinion of us on this side of the house that this is, in fact, a bogus Bill. I have to observe that, when the Cabinet Secretary was making his speech on the principle of this Bill, seven members of the Labour group were here in the Chamber, or six apart from him. There's been a vast influx since of one additional Member coming in. Perhaps this is an emergency Bill after all - the evacuation of the Labour group from the Chamber was certainly comprehensive and efficient. But I think this really does show you what's going on here in an attempt, a pale attempt, to ransack - [ Interruption.]
Welsh: Llywydd, nid oes unrhyw argyfwng, nid oes unrhyw angen am y Bil hwn, a'n barn ni ar yr ochr hon i'r tŷ yw mai Bil ffug, mewn gwirionedd, yw hwn. Mae'n rhaid imi ddweud, pan oedd Ysgrifennydd y Cabinet yn gwneud ei araith ar egwyddor y Bil hwn, fod saith aelod o'r grŵp Llafur yma yn y Siambr, neu chwech ar wahân iddo ef. Bu dylifiad enfawr ers hynny o un aelod ychwanegol yn dod i mewn. Efallai fod hwn yn Fil brys wedi'r cyfan - roedd ymadawiad y grŵp Llafur o'r Siambr yn sicr yn gynhwysfawr ac yn effeithlon. Ond rwy'n credu bod hyn mewn gwirionedd yn dangos i chi mai'r hyn sy'n digwydd yma yw ymgais, ymgais dila, i ddifetha - [ torri ar draws.]
English: Yes, well, the Minister - . Okay, okay. The Cabinet Secretary -
Welsh: Gwnaf, wel, roedd y Gweinidog - . Iawn, iawn. Roedd Ysgrifennydd y Cabinet -
English: Cabinet Secretary, you can't just turn around and speak to the Member when he's on his feet.
Welsh: Ysgrifennydd y Cabinet, chewch chi ddim troi a dechrau siarad â'r Aelod pan ei fod ar ei draed.
English: - is their primary concern, not the integrity of the United Kingdom. I did see David first. I mean, I will attempt to give way to Simon later.
Welsh: - yw eu prif nod, nid undod y Deyrnas Unedig. Gwelais David yn gyntaf. Hynny yw, byddaf yn ceisio ildio i Simon wedyn.
English: I'm sure you can give way to my colleague immediately after myself, but you identify - . And thanks for the intervention. You identify the fact that you said that you don't see the need for this Bill, that it's constitutionally not appropriate, you talk about Scotland and you appeal for Scotland, but isn't it the reality - ? If an LCM is defeated in this house, then what is the alternative you're suggesting to happen? Because, if I understand it right, our LCM is defeated and the UK Government accepts the LCM, we could be leaving without any kind of protection for our laws whatsoever. So, what is your recommendation that we do afterwards?
Welsh: Rwy'n siŵr y gallwch chi ildio i fy nghyd-Aelod yn syth ar fy ôl i, ond rydych yn nodi - . A diolch am yr ymyriad. Rydych chi'n nodi'r ffaith eich bod wedi dweud nad ydych chi'n gweld yr angen am y Bil hwn, nad yw'n gyfansoddiadol briodol, rydych chi'n sôn am yr Alban ac rydych chi'n apelio dros yr Alban, ond onid y gwir amdani yw - ? Os caiff cynnig cydsyniad deddfwriaethol ei drechu yn y tŷ hwn, yna beth yw'r dewis arall yr ydych chi'n ei awgrymu? Oherwydd, os deallaf yn iawn, caiff ein cynnig cydsyniad deddfwriaethol ei drechu ac mae Llywodraeth y DU yn derbyn y cynnig cydsyniad deddfwriaethol, fe allem ni fod yn gadael heb unrhyw fath o amddiffyniad ar gyfer ein cyfreithiau o gwbl. Felly, beth ydych chi'n ei argymell y dylem ni ei wneud wedyn?
English: The fact of the matter is, if an LCM is rejected in the National Assembly for Wales and, presumably, at the same time in the Scottish Parliament, the United Kingdom will be in a constitutional crisis. That's why the LCM process is a proper protection of our rights and our position. What you're engaged in is a negotiation tactic, and we should not be part, as the legislature, of these games. Can I just say - ? The EU withdrawal Bill is the appropriate UK legislation to proceed with this matter. It is the UK state that is withdrawing from the EU, not the home nations individually, and, as I said, this legislation at a UK level requires an LCM process. So, we do not believe that the Welsh Government's Bill can be effectively scrutinised, and we will obviously vote against the motion this afternoon. Can I just say, Presiding Officer, we have decided -
Welsh: Y gwir amdani yw, os gwrthodir cynnig cydsyniad deddfwriaethol yng Nghynulliad Cenedlaethol Cymru ac, yn ôl pob tebyg, ar yr un pryd yn Senedd yr Alban, bydd y Deyrnas Unedig mewn argyfwng cyfansoddiadol. Dyna pam mae'r broses cynnig cydsyniad deddfwriaethol yn amddiffyn ein hawliau a'n sefyllfa yn briodol. Mae'r hyn yr ydych chi'n rhan ohono yn dacteg negodi, ac ni ddylem ni fod yn rhan, fel deddfwrfa, o'r gemau hyn. A gaf i ddim ond dweud - ? Bil ymadael yr UE yw'r ddeddfwriaeth briodol gan y DU i fwrw ymlaen â'r mater hwn. Gwladwriaeth y DU sy'n ymadael â'r UE, nid y gwledydd cartref yn unigol, ac, fel y dywedais, mae'r ddeddfwriaeth hon ar lefel y DU yn gofyn am broses cynnig cydsyniad deddfwriaethol. Felly, nid ydym yn credu y gellir craffu yn effeithiol ar Fil Llywodraeth Cymru, a byddwn yn amlwg yn pleidleisio yn erbyn y cynnig y prynhawn yma. A gaf i ddweud, Llywydd, rydym ni wedi penderfynu -
English: We have decided to take the extraordinary step of not proposing any amendments should this Bill proceed to its next stage, because we do not want to engage in the parody that inevitably would then follow. Does Dai Lloyd want to intervene?
Welsh: Rydym ni wedi penderfynu cymryd y cam anghyffredin o beidio â chynnig unrhyw welliannau pe byddai'r Bil hwn yn parhau i'w gyfnod nesaf, oherwydd nid ydym ni eisiau bod yn rhan o'r parodi anochel a fyddai'n digwydd wedyn. A yw Dai Lloyd eisiau ymyrryd?
English: I'm disappointed by your contribution, really, because obviously legislative committees down the years in this place, we've just been scrutinising the process. Regardless of what you think about the legislation, lots of us have been involved in scrutinising the process of a Bill that we don't actually agree with. I was disappointed that, actually, you withdrew yourself from that scrutiny process because of this preordained decision that you don't like the idea of a continuity Bill.
Welsh: Rwy'n siomedig yn eich cyfraniad, a dweud y gwir, oherwydd mae pwyllgorau deddfwriaethol yn amlwg ar hyd y blynyddoedd yn y lle hwn, rydym ni newydd fod yn craffu ar y broses. Ni waeth beth yw eich barn am y ddeddfwriaeth, mae llawer ohonom ni wedi bod yn rhan o graffu ar broses Bil nad ydym ni mewn gwirionedd yn cytuno ag ef. Roeddwn yn siomedig, a dweud y gwir, eich bod wedi ymbellhau o'r broses graffu honno oherwydd y penderfyniad rhagarfaethedig hwn nad ydych chi'n hoffi'r syniad o fil parhad.
English: I'm grateful. She will have heard, as I did, David Melding say that the LCM process that relates to the Bill would be a protection in here, but of course that gives us no protection with all these regulations made by Henry VIII powers, which only have to be consulted on with the Welsh Government - not even the Assembly. This Bill before us today is not bogus at all. It's a fundamental constitutional act of protecting our devolved settlement here, which will strengthen the Government's arms, hopefully, for negotiation. But if not, we are setting out, very clearly, how we would protect Welsh devolution. Unfortunately, the Conservatives have turned their back on that.
Welsh: Rwy'n ddiolchgar. Bydd hi wedi clywed, fel y gwnes innau, David Melding yn dweud y byddai proses y Memorandwm Cydsyniad Deddfwriaethol sy'n ymwneud â'r Bil yn amddiffyniad inni yn hyn o beth, ond wrth gwrs nid yw hynny yn rhoi unrhyw amddiffyniad inni o ran yr holl reoliadau hyn a luniwyd gyda phwerau Harri'r VIII, nad oes ond angen ymgynghori arnyn nhw â Llywodraeth Cymru - nid hyd yn oed y Cynulliad. Nid yw'r Bil hwn sydd ger ein bron heddiw yn un ffug o gwbl. Mae'n weithred gyfansoddiadol sylfaenol o amddiffyn ein setliad datganoledig yn y fan yma, a fydd yn rhoi'r Llywodraeth mewn sefyllfa gryfach, gobeithio, ar gyfer negodi. Ond os nad, rydym yn egluro, yn glir iawn, sut y byddem yn diogelu datganoli yng Nghymru. Yn anffodus, mae'r Ceidwadwyr wedi troi eu cefn ar hynny.
English: Yesterday, the Cabinet Secretary for Finance addressed the Constitutional and Legislative Affairs Committee about this Bill. I would like to thank him for his very open and constructive engagement with the committee. I, too, have very strong concerns about section 11 and I do hope the Cabinet Secretary will clarify why primary legislation cannot be used to deliver regulatory alignment on a case-by-case basis instead of the subordinate legislation envisaged under section 11 as it currently stands. One of the recommendations in the report released today by the committee is that section 11 is repealed after five years from exit day unless regulations, subject to the affirmative procedure, provide otherwise. The committee also recommends a review as to the continuing need for the powers provided by section 11 - this review to be conducted by a committee of the National Assembly and involve full public consultation. I support this Bill in principle, but I do suggest that we as an Assembly have not had an opportunity to discuss this Bill and its implication in enough depth. Overview and effective scrutiny should never be compromised and are a vital part of our decision-making processes here in the Assembly.
Welsh: Ddoe, fe wnaeth Ysgrifennydd y Cabinet dros Gyllid annerch y Pwyllgor Materion Cyfansoddiadol a Deddfwriaethol ynghylch y Bil hwn. Hoffwn ddiolch iddo am fod mor adeiladol ac agored gyda'r Pwyllgor. Mae gennyf innau, hefyd, bryderon mawr iawn ynghylch adran 11 ac rwy'n mawr obeithio y bydd Ysgrifennydd y Cabinet yn egluro pam na ellir defnyddio deddfwriaeth sylfaenol i gyflawni cyfochri rheoleiddiol ar sail achos wrth achos yn lle'r is-ddeddfwriaeth a ragwelir o dan adran 11 fel y mae ar hyn o bryd. Un o'r argymhellion yn yr adroddiad a gyhoeddwyd heddiw gan y Pwyllgor yw diddymu adran 11 bum mlynedd ar ôl y diwrnod ymadael oni bai bod rheoliadau, yn ddarostyngedig i'r weithdrefn gadarnhaol, yn darparu fel arall. Mae'r Pwyllgor hefyd yn argymell cynnal adolygiad ynghylch yr angen parhaus am y pwerau a ddarperir gan adran 11 - yr adolygiad hwn i'w gynnal gan Bwyllgor y Cynulliad Cenedlaethol ac yn cynnwys ymgynghoriad cyhoeddus llawn. Rwy'n cefnogi'r Bil hwn mewn egwyddor, ond rwyf yn awgrymu nad ydym ni fel Cynulliad wedi cael cyfle i drafod y Bil hwn a'i oblygiadau yn ddigon manwl. Nid dylid byth cyfaddawdu ar oruchwylio a chraffu effeithiol ac maent yn rhan hanfodol o'n prosesau gwneud penderfyniadau yma yn y Cynulliad.
English: The next item is the motion to approve the financial resolution in respect of the Law Derived from the European Union (Wales) Bill. I call on the Cabinet Secretary for Finance to move the motion - Mark Drakeford.
Welsh: Yr eitem nesaf, felly, yw'r cynnig i gymeradwyo'r penderfyniad ariannol ynghylch y Bil Cyfraith sy'n Deillio o'r Undeb Ewropeaidd (Cymru). Rydw i'n galw ar Ysgrifennydd y Cabinet dros Gyllid i wneud y cynnig - Mark Drakeford.
English: Diolch yn fawr, Llywydd. Members will have noted from the regulatory impact assessment the current uncertainty regarding the administrative and other costs of the Bill. The Bill operates to preserve EU law by way of regulations made by Welsh Ministers. It is simply not possible, in the uncertain circumstances in which we find ourselves, to quantify accurately the volume of the secondary legislation required, the costs of the corrections of the deficiencies, and the nature and impact of new UK legislation and frameworks. We have therefore decided to follow the position on uncertainty regarding costs taken by the UK Government in relation to the EU withdrawal Bill and the Scottish Government in relation to its continuity Bill. There will be administrative costs that fall to us, Llywydd, that arise irrespective of whether it is the EU withdrawal Bill or the LDEU Bill that delivers legal continuity in relation to Wales. These costs are an inevitable outcome of the decision to leave the European Union and I think we have no choice but to bear them, if that decision is to be implemented in an orderly way. I hope that Members will support the financial resolution this afternoon.
Welsh: Diolch yn fawr, Llywydd. Bydd yr Aelodau wedi nodi yn yr asesiad effaith rheoleiddiol yr ansicrwydd presennol ynghylch costau gweinyddol a chostau eraill y Bil. Mae'r Bil yn gweithredu i gadw cyfraith yr UE drwy reoliadau a wnaed gan Weinidogion Cymru. Nid yw'n bosibl, yn yr amgylchiadau ansicr y cawn ein hunain ynddynt, i nodi'n fanwl gywir faint o is-ddeddfwriaeth sy'n ofynnol, costau cywiro'r diffygion, a natur ac effaith deddfwriaeth a fframweithiau newydd y DU. Rydym ni felly wedi penderfynu dilyn y safbwynt o ran ansicrwydd ynghylch costau a gymerwyd gan Lywodraeth y DU o ran Bil Ymadael â'r UE a Llywodraeth yr Alban o ran ei Bil Parhad. Bydd costau gweinyddol yn dod atom ni, Llywydd, sy'n codi pa un ai'r Bil Ymadael â'r UE neu'r Bil Cyfraith sy'n Deillio o'r Undeb Ewropeaidd sy'n darparu parhad cyfreithiol mewn perthynas â Chymru. Mae'r costau hyn yn un o ganlyniadau anochel y penderfyniad i adael yr Undeb Ewropeaidd, ac rwy'n meddwl nad oes gennym ni unrhyw ddewis ond eu hysgwyddo, os yw'r penderfyniad hwnnw i gael ei weithredu mewn ffordd drefnus. Rwy'n gobeithio y bydd yr Aelodau yn cefnogi'r penderfyniad ariannol y prynhawn yma.
English: Yes, by all means.
Welsh: Ydw, wrth gwrs.
English: That's very generous of you, Cabinet Secretary.
Welsh: Rydych chi'n hael iawn, Ysgrifennydd y Cabinet.